สงครามการค้าส่อเค้าเดือดอีกรอบ! สหรัฐฯสั่งจับผู้บริหาร”หัวเว่ย”ลอบขายสินค้าให้อิหร่าน
สงครามการค้าส่อเค้าตึงเครียดอีกระลอก! สหรัฐฯสั่งจับกุมผู้บริหาร"หัวเว่ย"ลักลอบขายสินค้าให้อิหร่าน
6 ธ.ค. 2561

ผู้สื่อข่าวรายงานว่า โฆษกกระทรวงยุติธรรมแคนาดา เปิดเผยว่า ทางการแคนาดาได้จับกุมตัวนางเหม็ง ว่านโจว ประธานเจ้าหน้าที่ฝ่ายการเงินของบริษัทหัวเว่ย เทคโนโลยี่ เมื่อวันที่ 1 ธ.ค. ที่ผ่านมา ตามคำขอของกระทรวงยุติธรรมสหรัฐ เนื่องจากคาดว่าหัวเว่ยอาจลักลอบขายสินค้าให้กับอิหร่าน ซึ่งถูกสหรัฐคว่ำบาตร โดยขณะนี้อยู่ระหว่างรอคำสั่งส่งตัวกลับสหรัฐอเมริกา เพื่อให้ทางการสหรัฐคุมตัวต่อไป
ล่าสุด ในวันนี้ (6 ธ.ค.61) สถานเอกอัครราชทูตจีนประจำแคนาดา ได้ออกแถลงการณ์วิจารณ์การทำงานของรัฐบาลแคนาดา กรณีที่นางเหม็ง ว่านโจว ประธานเจ้าหน้าที่ฝ่ายการเงินของบริษัทหัวเว่ย เทคโนโลยี่ ถูกทางการแคนาดาจับกุมตัวเมื่อไม่นานมานี้ พร้อมเรียกร้องให้มีการปล่อยตัวผู้บริหารระดับสูงรายนี้โดยเร็ว
นอกจากนี้ แถลงการณ์ดังกล่าวยังเรียกร้องให้สหรัฐและแคนาดาแก้ไขในสิ่งที่ทำลงไปแล้วด้วย โดยข่าวการจับกุมตัวครั้งนี้คาดว่าจะทำให้สถานการณ์ตึงเครียดทางการค้าระหว่างสหรัฐกับจีนนั้นทวีความรุนแรงมากขึ้น เนื่องจากฝั่งจีนอาจมองว่าเป็นการโจมตีบริษัทยักษ์ใหญ่ของจีน
 
 
 
 